**Thomas Andrew Huddlestone** (født 28. desember 1986) er en engelsk fotballspiller som fra den 30. juni 2022 er klubbløs.

Huddlestone har spilt 33 U21 kamper for England. Han har en landskamp for England A-lag

Biografi
--------

Tom Huddlestone, som har vært en del av Derby County FC sitt fotballakademi, debuterte den 9. august 2003 for Derby i en alder av 16 år. Denne kampen var den første ligakampen i 2003/04-sesongen, og motstanderen var Stoke City FC. Han etablerte seg raskt i startoppstillingen til *the Rams* og fikk totalt med seg 43 ligakamper før sesongen var over. Også i 2004/05-sesongen spilte Huddlestone regelmessig for Derby, og som et resultat av dette skrev han under på en kontrakt med Tottenham Hotspur i januar 2005. Totalverdien for denne overgangen er antydet til å være rundt £2 500 000 der overgangen til Tottenham først skulle skje etter 2004/05-sesongen var over. Etter å ha fått med seg 45 ligakamper og 2 playoff-kamper i 2004/05-sesongen for klubben fra Derbyshire ble Huddlestone Tottehamspiller i juli 2005.

En kneskade i august 2005 gjorde at han mistet første del av 2005/06-sesongen for *Spurs*, og i oktober 2005 skrev han under en låneavtale med Wolverhampton Wanderers FC for å få matchtrening. Han debuterte for *Wolves* den 29. oktober 2005 i en ligakamp mot Watford FC, og han scoret sitt første mål for Wolverhampton 18. november 2005. Det skjedde mot sin gamle klubb Derby County i en ligakamp som Wolverhampton vant 3-0. I januar 2006 returnerte han tilbake til Tottenham, og han fikk sin debut for klubben fra London den 31. januar 2006 i en ligakamp mot Fulham. Totalt fikk han med seg 4 ligakamper for Tottenham på slutten av 2005/06-sesongen.

I 2006/07-sesongen scoret Tom Huddlestone sitt første klubbmål for Tottenham. Det skjedde 8. november 2006 i en kamp i den engelske ligacupen. Motstander i denne kampen var Port Vale FC og kampen endte med 3-1 seier til Tottenham. Huddlestone scoret først utlikningsmålet til *Spurs* før han i ekstraomgangene ga laget ledelsen 2-1. Den 17. desember 2006 noterte han seg for sitt første ligamål for Tottenham da klubben hans slo Manchester City 2-1. Etter å ha spilt 12 av de 20 første ligakampene for *Spurs* i den første delen av 2006/07-sesongen takket Huddlestone ja til å forlenge kontrakten sin med klubben, og hans nye kontrakt binder han til Tottenham fram til sommeren 2011.

Referanser
----------

1. ↑   Diario AS, AS.com athlete ID huddlestone/16896[Hentet fra Wikidata]
2. ↑   Argentine Soccer Database, oppført som TOM HUDDLESTONE, BDFA player ID 52437[Hentet fra Wikidata]
3. ↑   transfermarkt.com, Transfermarkt spiller-ID 13465, besøkt 9. oktober 2017[Hentet fra Wikidata]
4. ↑  Tigers Trio Bid Farewell

Eksterne lenker
---------------

* (en) Tom Huddlestone – FIFA Rediger på Wikidata

* (en) Tom Huddlestone – UEFA Rediger på Wikidata

* (en) Tom Huddlestone – Transfermarkt Rediger på Wikidata

* (en) Tom Huddlestone – national-football-teams.com Rediger på Wikidata

* (en) Tom Huddlestone – WorldFootball.net Rediger på Wikidata

* (en) Tom Huddlestone – Soccerbase.com Rediger på Wikidata

* (en) Tom Huddlestone – FootballDatabase.eu Rediger på Wikidata

* (en) Tom Huddlestone – Soccerway Rediger på Wikidata

* (en) Tom Huddlestone – EU-Football.info Rediger på Wikidata

* (en) Tom Huddlestone – FBref Rediger på Wikidata